Sulík, Richard, predseda NR SR (2010-11-05):
Hlasujte, prosím, teraz. (Hlasovanie.) Prítomných 129 poslancov, hlasovalo za 74, proti 2, zdržalo sa 51, nehlasovali 2. Národná rada pridelila návrh tohto zákona výborom, určila gestorský výbor a príslušné lehoty na jeho prerokovanie v druhom čítaní. Vážené panie poslankyne, páni poslanci, ďakujem za účasť a vyhlasujem 8. schôdzu Národnej rady za skončenú. Poprosím vás pekne ešte o pár minút strpenia. Otváram Valné zhromaždenie slovenskej skupiny Medziparlamentnej únie s týmto programom: 1. stanoviť počet skupín priateľstva na základe uznesenia zahraničného výboru na 27, 2. schváliť nominácie na posty predsedov regionálnych skupín Medziparlamentnej únie. Postupne vás oboznámim so skupinami priateľstva a s ich navrhnutými predsedami a potom toto odsúhlasíme jedným hlasovaním: Prvá skupina – Česká republika, pani poslankyňa Jurinová zo strany SaS. Druhá skupina – Maďarská republika, pani poslankyňa Pfundtner zo strany Most – Híd. Tretia skupina – Poľská republika, pán poslanec Kolesík zo strany SMER – SD. Štvrtá skupina – Ukrajina, pán poslanec Krajkovič zo strany SMER – SD. Piata skupina – Rakúska republika, Švajčiarsko, pán poslanec Kollár zo strany SaS. Šiesta skupina – Nemecko, pani poslankyňa Tkáčová zo strany SDKÚ – DS. Siedma skupina – Taliansko, pán poslanec Hrušovský zo strany KDH. Ôsma skupina – Izrael, pán poslanec Osuský zo strany Most – Híd. Deviata skupina – Cyprus, Grécko, Turecko, pani poslankyňa Gabániová zo strany SMER – SD. Desiata skupina – Francúzsko, pani poslankyňa Žitňanská zo strany KDH. Jedenásta skupina – Španielsko, Portugalsko, pán poslanec Fronc zo strany KDH. Dvanásta skupina – Spojené kráľovstvo Veľkej Británie, pán poslanec Markovič zo strany SDKÚ – DS. Trinásta skupina – Benelux, pán poslanec Slafkovský zo strany SDKÚ – DS. Štrnásta skupina – škandinávske krajiny, pán poslanec Vargovčák zo strany SDKÚ – DS. Pätnásta skupina – Albánsko, Bosna, Bulharsko, Chorvátsko, Srbsko, Macedónsko, Rumunsko, pán poslanec Slota zo strany SNS. Šestnásta skupina – Ruská federácia, pán poslanec Švantner zo strany SNS. Sedemnásta skupina – Bielorusko, Moldavsko, Arménsko, Azerbajdžan, Kazašská, Kirgizská, Tadžická, Uzbecká republika, Turkménsko, Gruzínsko, pán poslanec Madej zo strany SMER – SD. Osemnásta skupina – Spojené štáty americké, Kanada, pán poslanec Droba zo strany SaS. Devätnásta skupina – Latinská Amerika, pán poslanec Stromček zo strany SMER – SD. Dvadsiata skupina – arabské krajiny, pani poslankyňa Laššáková zo strany SMER – SD. Dvadsiata prvá skupina – zvyšné krajiny Afriky, pán poslanec Štefanec zo strany SDKÚ – DS. Dvadsiata druhá skupina – Japonsko, pán poslanec Šebej zo strany Most – Híd. Dvadsiata tretia skupina – Filipíny, Indonézia, Kórea, Malajzia, Singapur, Thajsko, pán poslanec Vážny zo strany SMER – SD. Dvadsiata štvrtá skupina – Čína, pán poslanec Kondrót zo strany SMER – SD. Dvadsiata piata skupina – India, Srí Lanka, pán poslanec Petrák zo strany SMER – SD. Dvadsiata šiesta skupina – Kambodža, Kórea, Laos, Mongolsko, Vietnam, Bangladéš, Irán, Nepál, Pakistan, pán poslanec Paška zo strany SMER – SD. Dvadsiata siedma skupina – Austrálsky zväz, pán poslanec Majer zo strany SaS. Poprosím pánov poslancov a zároveň členov Valného zhromaždenia Medziparlamentnej únie, aby teraz vyjadrili súhlas 1. s tým, že počet skupín priateľstva je 27, a 2. s tým, že budú obsadené tak, ako som to práve prečítal. Prosím, hlasujte teraz. (Hlasovanie.) Zo 106 prítomných poslancov a členov Medziparlamentnej únie hlasovalo 104 za, zdržali sa 2. Tento návrh uznesenia o skupinách priateľstva a ich predsedov je schválený. Ďakujem vám pekne, prajem pekný víkend. (Rokovanie 8. schôdze NR SR sa skončilo o 12.01 hodine.)